[ca] La depressió és una patologia freqüent entre la població adulta amb un impacte negatiu a la vida dels qui la pateixen. La seva prevalença ha augmentat els darrers anys i a Espanya constitueix la cinquena causa d'anys de vida ajustats per discapacitat. La major part de les persones amb depressió consulten el metge/metgessa de família i reben seguiment i tractament a l'Atenció Primària (AP). El seu diagnòstic és clínic i es basa en els criteris del DSM-5, però hi ha múltiples eines d'avaluació de la depressió que han demostrat la seva validesa i fiabilitat per al cribratge de la depressió i per a l'avaluació dels seus símptomes. La Hopkins Symptom Checklist-25 (HSCL-25) és una eina amb bones propietats psicomètriques i va ser seleccionada pel grup Family Practice Depression and Multimorbidity de l'European General Practice Research Network per la seva senzillesa, per ser autoadministrada pel propi pacient, i per la facilitat d'interpretació de les puntuacions per al seu ús en AP amb finalitats clíniques i de recerca. L'objectiu d'aquesta tesi és la traducció i l'adaptació transcultural de l'HSCL-25 al castellà i analitzar-ne la validesa i la fiabilitat de la puntuació en població adulta de l'àmbit de l'AP. També s'analitza la validesa i la fiabilitat de les versions breus HSCL-10 i HSCL-5 com a objectiu secundari. Aquest estudi s'emmarca en un projecte europeu del grup esmentat en què van participar diferents països fent simultàniament la traducció a nou idiomes amb el mateix objectiu. Es va realitzar la traducció directa, consens amb metodologia Delphi en què van participar metges de família, la retrotraducció, la classificació d'equivalències, l'harmonització europea i l'entrevista cognitiva a pacients reals d'AP. Es va obtenir una versió definitiva de la HSCL-25 en castellà. Posteriorment es va dissenyar un estudi transversal multicèntric amb la participació de 6 Centres de Salut per analitzar-ne la validesa i la fiabilitat. S'hi van incloure pacients participants al projecte EIRA d'entre 45 i 75 anys amb dos o més hàbits no saludables, que van respondre també al Pacient Health Questionnaire (PHQ9) i a la Composite International Diagnostic Interview (CIDI), considerada gold standard del diagnòstic de la depressió en aquest estudi. La HSCL-25 es va administrar a 790 pacients amb una taxa de resposta del 97,2%. No es van trobar patrons de no resposta. L'ítem més consistent en totes les anàlisis i versions va ser el 17 "Sentir-se trist/a". L'anàlisi factorial confirmatòria va mostrar millor ajustament per al model de dos factors correlacionats (ansietat i depressió) que per a un sol factor. L'àrea sota la corba (AUC) va ser de 0,89 (0,86-0,93) a la HSCL-25; 0,88 (0,84-0,92) a la HSCL-10 i 0,85 (0,81-0,89) a la HSCL-5. Per al punt de tall de 1,75, la sensibilitat va ser 88,1% (77,1-95,1%) i l'especificitat 76,7% (73,3-79,8%) a la HSCL-25. Per al punt de tall de 1,85, la sensibilitat va ser 79,7% (67,7-88,0%) i l'especificitat 83% (80,0-85,7%) a la HSCL-10. Per al punt de tall de 2,00 la sensibilitat va ser 78,0% (65,9-86,6%) i l'especificitat 72,8% (69,3-76,0%) a la HSCL-5. L'alfa de Cronbach va ser 0,92 a la HSCL-25; 0,84 a la HSCL-10 i 0,77 a la HSCL-5. La fiabilitat test-retest analitzada amb 94 pacients va obtenir un coeficient de correlació intraclasse de 0,92 (0,87-0,95). La versió castellana de l'HSCL-25 té un percentatge alt de respostes, la seva puntuació presenta validesa i fiabilitat adequades i és ben acceptada pels pacients d'AP. La HSCL-10 i la HSCL-5 també són adequades i poden ser més factibles per la brevetat sense renunciar en excés a la validesa i la fiabilitat.

[en] Depression is a common pathology among the adult population, with a negative impact on the lives of those who suffer from it. Its prevalence has increased in the past years and in Spain it is the fifth cause of disability-adjusted life years (DALYs). Most people with depression consult their family doctor and receive follow-up and treatment in Primary Care (PC). Its diagnosis is clinical and is based on the DSM-5 criteria. However, there are multiple depression assessment tools that have shown their validity and reliability as screening for depression and for the assessment of its symptoms. The Hopkins Symptom Checklist-25 (HSCL-25) is a tool with good psychometric properties and was selected by the Family Practice Depression and Multimorbidity group of the European General Practice Research Network because of its simplicity, being selfadministered by the patient, and ease of score interpretation for use in PC for clinical and research purposes. The objective of this thesis is to translate and cross-culturally adapt the HSCL-25 into Spanish and analyze the validity and reliability of its score in the adult population in the PC scope. The validity and reliability of the short versions HSCL-10 and HSCL-5 are also analyzed as a secondary objective. This study is part of a European project of the aforementioned group in which different countries participated doing the translations simultaneously into nine languages with the same objective. Forward translation, subsequent consensus of a group of family doctors with Delphi methodology, back translation, equivalence classification, European harmonization and cognitive interview with real PC patients were carried out. A final version of the HSCL-25 was obtained in Spanish. Subsequently, a multicenter cross-sectional study was designed with the participation of 6 Health Centers to analyze validity and reliability. Patients participating in the EIRA project were included, aged between 45 and 75, with two or more unhealthy habits, who also answered the Patient Health Questionnaire (PHQ9) and the Composite International Diagnostic Interview (CIDI), taken as the gold standard for depression diagnosis in this study. HSCL-25 was administered to 790 patients with a response rate of 97.2%. No non-response patterns were found. The most consistent item in all analysis and versions was item 17 "Feeling blue". The confirmatory factor analysis showed better fit for the model of two correlated factors (anxiety and depression) than for the single factor model. The area under the curve (AUC) was 0.89 (0.86-0.93) in HSCL-25; 0.88 (0.84-0.92) in HSCL-10 and 0.85 (0.81-0.89) in HSCL-5. For the cut-off point of 1.75, sensitivity was 88.1% (77.1-95.1%) and specificity 76.7% (73.3-79.8%) in HSCL-25. For the cut-off point of 1.85, sensitivity was 79.7% (67.7-88.0%) and specificity 83% (80.0-85.7%) in HSCL-10. For the cut-off point of 2.00, the sensitivity was 78.0% (65.9-86.6%) and the specificity was 72.8% (69.3-76.0%) in HSCL-5. Cronbach's alpha was 0.92 in HSCL-25; 0.84 in HSCL-10 and 0.77 in HSCL-5. The test-retest reliability analyzed with 94 patients resulted in an intraclass correlation coefficient of 0.92 (0.87-0.95). The Spanish version of HSCL-25 has a high response rate, its score presents adequate validity and reliability, and is well accepted by PC patients. HSCL-10 and HSCL-5 are also suitable and may be more feasible due to their shortness without sacrificing too much validity and reliability.